alexandrainst/scandi-wiki huggingface dataset:
Europavei 6 (Sverige)

Europavei 6 (Sverige) er en svensk stamvei som går mellom Svinesund og Trelleborg. Veiens lengde er 480 km, og den er del av europavei 6.

Knutepunkter 

Strömstad kommune
   Svinesundsbroen (704 m) →  (Norge)
 Motorvei Svinesund–Maglarp (474 km)

  Svinesund tollstasjon (kun sørover)
   Svinesund → Nordby
  Dynekilsbron (400 m)
   → Strömstad →  til Sandefjord
   Skee → Åmål
Tanum kommune
   Tanumshede → Grebbestad
   Tanumshede → Bullarebygden
  Gerumstunneln (250 m)
  Rabbalshede
  Grindtunnelen (149 m)
   Grind → Fjällbacka
Munkedal kommune
   Dingle → Hunnebostrand
    Håby → Lysekil og 
  Munkedalsbroen (494 m)
Uddevalla kommune
    → til Uddevalla, Mariestad og  Lysekil
  Uddevallabroen (1712 m)
    → til  
   Ljungskile
Stenungsund kommune
   Stenungsund
   Stora Höga → Tjörn
Kungälv kommune
   Kungälv → Marstrand
  Nordreälvsbron (956 m)
Göteborg kommune
  → Sidetrasé E6.20

Kungsbacka kommune
   Kungsbacka
Varberg kommune
  Värötunneln (265 m)
   Varberg N → Borås
   Varberg C → Värnamo
Falkenberg kommune
   Falkenberg C
   Falkenberg S
Halmstad kommune
   Halmstad N →  og Jönköping
   Halmstad Ö → Växjö
   Halmstad S → Karlshamn
Laholm kommune
   Laholm → Hässleholm

Båstad kommune
   Östra Karup → Torekov
Ängelholm kommune
   Hjärnarp → til 
   Ängelholm → Höör
   → Höganäs
   Strövelstorp → Bjuv
Helsingborg kommune
   felles trasé til Helsingborg Södra → til Stockholm og arm E4.23 til Helsingborg
    Helsingborg Södra
Landskrona kommune
   Landskrona → Eslöv
   
Lomma kommune
  Arm E6.02 Flädie → Lund
   Lomma 
  Arm E6.01 Arlöv → Sidetrasé E6.01 Inre Ringvägen
Malmö kommune
   felles trasé til Trelleborg → Kalmar
   → Simrishamn
    → , Ystad
   →   ; Sidetrasé E6.01 Inre Ringvägen
Vellinge kommune
   → Falsterbo
 Maglarp 
Trelleborg kommune
   Trelleborg → Ystad
  Trelleborg →  ferge til Sassnitz og Rostock

Se også 
 Europavei 6 (Norge)
 Europavei 6

Referanser

Eksterne lenker 
 

 Sverige 
Skåne län
Hallands län
Västra Götalands län
Europaveier i Sverige
Jinggangshan (Ji’an)

Jinggangshan (井冈山; pinyin: Jǐnggāngshān) er et byfylke i byprefekturet Ji'an i provinsen Jiangxi i Folkerepublikken Kina.

Befolkningen var på  innbyggere i 1999.

Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.

Referanser

Eksterne lenker 
 Lokalregjeringens side 
 Kart over Jinggangshan

Byfylker i Jiangxi
Tromsø Alpinpark

Tromsø Alpinpark er et alpinanlegg som ligger i Kroken, Tromsø by.  Anlegget består av fem løyper med ulik vanskelighetsgrad og tre heiser. I tilknytning til alpinanlegget finnes det også langrennsløyper med en total lengde på åtte kilometer.

Eksterne lenker
 Tromsø Alpinpark

Alpinanlegg i Norge
Idrettsanlegg i Troms og Finnmark‎
Skianlegg i Norge
Sport i Tromsø
Byggverk i Tromsø
Nikolaj Orlov

Nikolaj Orlov (russisk: Николай Орлов) var en russisk bryter som deltok i de olympiske leker 1908 i London.

Orlov vant en olympisk sølvmedalje i bryting under Sommer-OL 1908 i London. Han kom på andreplass i vektklassen lettvekt i gresk-romersk stil bak italienske Enrico Porro.

OL-medaljer 
 1908  London -  Sølv i bryting, lettvekt gresk-romersk stil

Eksterne lenker 
 

Russiske brytere
Olympiske sølvmedaljevinnere for Russland
Medaljevinnere under Sommer-OL 1908
Deltakere for Russland under Sommer-OL 1908
Brytere under Sommer-OL 1908
Fallen (band)

Fallen er et norsk doom metal-band. Alle medlemmene har spilt eller spiller i Funeral med unntak av Jarno Salomaa og Cecilie Langlie. Prosjektet er for tiden satt på pause, mens resten av medlemmene spiller inn et nytt Funeral album.

Bandet ble etablert som et side-prosjekt av Anders Eek i 1996. Eek etablerte bandet fordi han ønsket et band hvor han kunne eksperimentere med ekstreme ideer. Noe som ikke ville passet inn med det alt etablerte bandet Funeral sin stil. Fallen sin stil blir omtalt som svært dyster og «tung», ved et langsomt tempo og lange tunge riff.

Bandet hadde en konsert 12. november 2004 på Betong i Oslo.

Diskografi
Demo 04 (Demo, 2004)  
A Tragedy's Bitter End (Studioalbum, 2004)

Medlemmer

Eksterne lenker
 

Band etablert i 1996 i Norge
 
Norske doom metal-band
RS 92 «Odd Godager»

R/S 92 «Odd Godager» er en tidligere redningsskøyte som ble bygget for Redningsselskapet i 1975. Den var stasjonert i Arendal da den ble tatt ut av tjeneste.

Under et tokt i april 2007 slo plutselig skroget sprekker i baugen og vann sivet inn i båten. Man forstod da at skøyta var klar for utskifting. Frem til 2008 var «Odd Godager» i tjeneste som redningsskøyte og berget 60 personer fra «den visse død», 82 fartøyer fra totalforlis, og ga assistanse til totalt 2590 fartøy.

I 2008 ble RS «Odd Godager» erstattet av RS «Odd Fellow».

«Odd Godager» ble overtatt av KNS, og døpt om til «Sigval Bergesen» etter giveren Sigval Bergesen d.y.

Se også 

 Redningsselskapets redningsskøyter

Eksterne lenker 
 Live tracking på www.aprs.fi

Norske redningsskøyter
Skip bygget i Norge
Skip fra 1975
Artikler i sjøfart-prosjektet
Ernst Kusserow

Ernst August Rudolf Kusserow (født 29. desember 1903 i Berlin, død 1. januar 1968 i Bonn/Rhein) var en tysk flyvåpenoffiser som hadde flere lederstillinger i Luftwaffe. Han var stabssjef i Luftflotte 5 i Norge under andre verdenskrig. Han var en av få tyske offiserer som fortsatte militærkarrieren etter krigen og ble til slutt brigadegeneral i Luftwaffe i Bundeswehr.

Andre verdenskrig 
Kusserow ble overført til Norge med Luftflotte 5 i april 1940. Han var da leder for 3 skvadron, i kampgruppe 4 (III./KG-4). Skvadronen deltok i angrepene på Åndalsnes i april 1940. Flyet Kusserow var ombord i, en Heinkel He-111P ble skutt ned. Han ble hardt såret i krasjlandingene på Holum Gård. Han ble reddet ut av flyet av Olav Holum og bragt til sykehus, trolig i Ålesund. Han ble restituert og kom tilbake i tjeneste. Fra 1941-1943 som stabssjef ved Luftwaffenführungsstab, 1943-1944 stabssjef, 2. Luftkorps, 1944 stabssjef, Luftflotte 5, 1944-1945 stabssjef, 1 Fallskjermarmé

Som stabssjef i Luftflotte 5 hadde han en sentral lederrolle i Luftwaffe i Norge.

Før krigen 
 Startet militær karriere 1. april 1924: 5./2. (preuß.) RR (5. kompani, 2.n prøyssiske kavaleriregiment)
 1924-1928 2. kompani, 2. kavaleriregiment
 1925 Fahnenjunkerprüfung, Kavallerieschule Hannover (kavaleriutdanning)
 1926 Infanterieschule Ohrdruf (infanteriutdanning)
 1926-1927 Kavallerieschule Hannover (kavaleriutdanning)
 1927-1931 2. kavaleriregiment
 1931 Forlot hæren; startet pilottrening i Böblingen
 1932 Returnerte til 2. kavaleriregiment, nå 6. kompani
 1933-1937 Reichsluftfahrtministerium; observatør- og pilottrening
 1937-1938 Stabssjef, Münster
 1938-1939 Stab, Luftwaffe

Etter krigen 
 1945 Krigsfange fra 8. mai til 31. mai
 1945-1948 Arbeider på en gård nær Hamburg
 1948-1949 Arbeider i en fabrikk i Hamburg
 1949-1950 Arbeidsløs
 1950-1955 Funksjonær for sosialsaker, Tysklands ambassade i Roma
 1956-1957 Stabssjef, Forsvarsdepartementet 
 1956-1961 Assistent Air Defense Coordinater, HQ Allied Air Forces Central Europe (AIRCENT)
 1961-1963 Befalhavende
 1963 Pensjonert

Forfremmelser 
 1928 – Leutnant (Fenrik)
 1932 – Oberleutnant (Løytnant)
 1934 – Hauptmann (Kaptein)
 1938 – Hauptmann i.G. (Kaptein/Generalstab)
 1939 – Major i.G. (Major/Generalstab)
 1942 – Oberstleutnant i.G. (Oberstløytnant/Generalstab)
 1944 – Oberst i.G. (Oberst/Generalstab)
 1956 – Brigadegeneral (Brigadegeneral)

Referanser

Kilder 
 Militaergeschichtliches Forschungsamt (MGFA) i Potsdam
 Werner Hubatsch: Weserübung, Göttingen (u.a.) 1960

Personer fra Berlin
Tyske flyvåpenoffiserer
Tyske generaler
Tyske flyvere
Militærflyvere
Tyskere fra andre verdenskrig
Personer tilknyttet det tredje rike
Tysk militærpersonell i det tyskokkuperte Norge
Tysk militærpersonell (Hæren i Reichswehr)
Tysk militærpersonell (Flyvåpenet i Wehrmacht)
Tysk militærpersonell (Flyvåpenet i Bundeswehr)
Personer tilknyttet NATO
Thorstein Augensen

Thorstein Augensen var en norsk maler og friidrettsutøver. 

Han var mest aktiv som kunstner på 1940- og 50-tallet. Han malte mye i olje, og motivene var bl.a. bybilder fra Oslo, Akershus festning, sommerbilder fra sørlandet og mange vakre vinterbilder. Han tegnet også mye med pastell og kullstifter, med motiver som gamle hus og hytter, sørlandsidyll og vinterbilder, og også portretter.

Thorstein Augensen var far til Thorhild Augensen (1937–2019), som også var maler.

Referanser 

Norske malere
Bebe Daniels

Bebe Daniels (født Phyllis Virginia Daniels 14. januar 1901 i Dallas i Texas, død 16. mars 1971 i London i England) var en amerikansk skuespillerinne.

Filmografi (utvalg) 
 
 
 
 1925 – Amor i karantene
 
 1926 – Elsker du meg?
 1926 – College flirt
 1927 – Zaida – sjeikens datter

Referanser

Eksterne lenker 
 
 
 

Skuespillere fra USA
Personer fra Dallas
Nordstrand skole

Nordstrand skole ble bygd i 1913, på initiativ fra en engasjert sokneprest Ole Moe. Presten så hvordan hyppig byggeaktivitetene på Nordstrand i perioden frem mot første verdenskrig og avstandene til nærmeste barneskole skapte store problemer for familiene som etablerte seg i området. Han mente noe måtte gjøres for å skape et trygt og godt lokalmiljø på stedet.

Skolebygningene

Skolebygningen av 1913 var på den tid regnet som den mest moderne i Norge. Skolens hovedbygning (A-bygg) er den samme i dag som for 95 år siden, og inneholder klasserom for 4.- 7.trinn. I A-bygget finnes dessuten naturfagrom, keramikkrom, skolebibliotek, datarom og helsestasjon.

Skolen ble i 1937 utvidet med et nybygg (B bygg), som i 2000 ble påbygd og samtidig gjennomgikk en kraftig renovering og modernisering av fasilitetene. Her er klasserom for 1. til 3. trinn, personalfløy, kunst- og håndverksrom, datarom og matematikkværelse.

Antall elever
Skolen, som ligger i Nordstrandveien omtrent 200 meter vest for Sæterkrysset, sto i 2015 oppført med ca. 530 elever.

Eksterne lenker
 Nordstrand skoles hjemmesider.
 Data og statistikk - MinOsloskole, Oslo kommune. Besøkt 5. februar 2018.

Barne- og ungdomsskoler i Oslo
Utdanningsinstitusjoner etablert i 1913
Nordstrand (strøk)
Hjalmar Welhaven
Georg Greve
Harald Bødtker
Johs. Th. Westbye
Skoler i bydel Nordstrand
Anders Eek

Anders Eek (født ) er en norsk trommeslager. Han er kjent fra bandene Funeral, Fallen, Myrkskog, Odium, Glittertind

Diskografi 
Listen kan være mangelfull:

Fallen 
 Demo 04 (Demo, 2004)  
 A Tragedy's Bitter End (Studioalbum, 2004)

Funeral 
 Tristesse (demo, 1993)
 Tristesse (studioalbum, 1994)
 Beyond All Sunsets (demo, 1994)  
 Tragedies (studioalbum, 1995)
 To Mourn Is a Virtue (demo, 1997)
 The Passion Play (demo, 1999)
 In Fields of Pestilent Grief (studioalbum, 2002)
 Tragedies (samlealbum, 2006)
 From These Wounds (studioalbum, 2006)
 Demo 2008 (demo, 2008)  
 As the Light Does the Shadow (studioalbum, 2008) 

Doom metal-musikere
Norske trommeslagere
Funeral-medlemmer
Fallen-medlemmer
Ole Windingstad

Ole Windingstad (født 18. mai 1886 i Sandefjord, død 3. juni 1959 i Kingston) var en orkesterleder og komponist som i tidlig alder utvandret til USA, der han hadde sitt virke. Hans viktigste musikalske verk er symfonien The tides, som ble komponert i 1936 og uroppført i Albany i 1938.

Karriere 
Windingstad studerte som  14-åring ved musikkonservatoriet i Oslo, og tre år senere i Leipzig. Der studerte han piano- og orgelspill, samt komposisjonslære og direksjon. I 1905 reiste han til USA.

I perioden 1913 til 1939 ledet han Scandinavian Symphony Orchestra, og fra 1939 ledet han New Orleans Symphony Orchestra. I 1926 ble han utnevnt til ridder av St. Olavs Orden for sitt arbeid for norsk musikk i Amerika.

Windingstads viktigste musikalske verk var symfonien The tides, som ble komponert i 1936 og uroppført i Albany i 1938. Den ble blant annet også spilt i New Orleans i 1941 og på Windingstads Norges-turné i 1955 – deriblant i Universitetets Aula i Oslo.

H.S. Leake skrev i Nordisk Tidende, 4. februar 1954:

Privatliv 
Han giftet seg med Anna Hansen. De fikk fem barn: Solveig, Alf, Edgar, Kari og Arthur. Solveig, Alf og Kari døde i spanskesyken i 1918, og Edgar i en trafikkulykke i 1959.

Referanser 

Norske komponister
Personer fra Sandefjord kommune
St. Olavs Orden
Nanxun

Nanxun (kinesisk: 南浔区, pinyin: Nánxún Qū) er et bydistrikt i byprefekturet Huzhou i provinsen Zhejiang i Folkerepublikken Kina. Det har et areal på 716 kvadratkilometer og teller  ca. 500 000 innbyggere (2004).

Kulturminner
Det gamle bolighuset til familien Zhang i Nanxun (Nanxun Zhangshi jiuzhai jianzhuqun, 南浔张氏旧宅建筑群), og den velhavende forretningsmannen Zhang Shimings hus i kinesisk og vestlig stil ble i 2001 oppført på Folkerepublikken Kinas liste over kulturminner.

Administrative enheter
Storkommunene Nanxun (南浔镇); Hefu (和孚镇); Jiuguan (旧馆镇); Lianshi (练市镇); Linghu (菱湖镇); Qianjin (千金镇); Shanlian (善琏镇); Shicong (石淙镇); Shuanglin (双林镇).

Eksterne lenker 
 Infoside
 Nanxun
 Nanxun
 Severdigheter

Distrikter i Zhejiang
Engebøfjellet

Engebøfjellet er et 300 meter høyt fjell som ligger på nordsiden av Førdefjorden i Naustdal i Sunnfjord kommune i Vestland.

En rutilforekomst ble funnet på 1970-tallet. På 1990-tallet gjennomførte DuPont og Norges geologiske undersøkelse prøvetakning og kjerneboringer. Rutil og  granat finnes i en eklogittforekomst som strekker seg øst-vest i Engebøfjellets lengderetning. Ekoglittforekomsten består av 400 millioner tonn malm med et rutilinnhold på 3,96 % eller 15 millioner tonn rutil.

Utmålsrettighetene ble overdratt til datterselskapet Conoco. På 1990-tallet ble det drevet steinbrudd/pukkproduksjon i dagbrudd fra fjellet. Kaianlegg ble bygget og en del stein ble skipet ut.

Rutilforekomsten i Engebøfjellet er omfattet av 9 utmål på til sammen vel 2,6 km². Nordic Mining har inngått inngått intensjonsavtale med et større internasjonalt selskap om å starte gruvedrift. 

Norges største rutilforekomst finnes i Engebøfjellet i Førdefjorden. Minst 380 millioner tonn malm eller 15 millioner tonn ren rutil finnes der. Nordic Mining søkte om unntak etter forurensningsloven for å få tillatelse til å utvinne denne, og fikk 17. april 2015 tillatelse av regjeringen etter anbefaling fra Miljødirektoratet. Prosjektet er omstridt, særlig fordi det innebærer å deponere store mengder avgang i Førdefjorden. Mijødirektoratet gikk først på faglig grunnlag mot å gi utslippstillatelse, men etter instruks fra Klima- og miljødepartementet om også å vurdere de samfunnsmessige sidene ved gruveetablering, gikk direktoratet med på å gi tillatelse.

Nordic Mining regner med å kunne ta ut omtrent 60 % av rutilen, mens resten vil gå med i deponiet.

Referanser

Gruvedrift i Norge
Fjell i Sunnfjord
Fjell under 1000 meter
Vestlands geologi
Naustdal
Canadas konservative fremskrittsparti

Canadas konservative fremskrittsparti (engelsk: The Progressive Conservative Party of Canada, fransk: Parti progressiste-conservateur du Canada) var et politisk parti i Canada, som ble grunnlagt den 10. desember 1942. Partiet ble oppløst den 7. desember 2003, da det slo seg sammen med Canadisk allianse og dannet Canadas konservative parti.

Partiets politiske ideologi var en blanding av konservativisme, liberalkonservatisme og (siden 1984) nyliberalisme.

Etter 2003 fortsatte enkelte av partiets tidligere representanter i Canadas senat, som var motstandere av sammenslåingen med Canadisk allianse, å benytte det gamle partinavnet. Navnet er også fortsatt i bruk i de fleste Canadiske provinser. Den 29. mars 2004 dannet tidligere partimedlemmer Canadas Fremskrittsparti.

Eksterne lenker 
 

Politiske partier i Canada
Politiske partier etablert i 1942
Politiske partier nedlagt i 2003
1942 i Canada
2003 i Canada
Toril Snyen

Toril Snyen Marjala () er en norsk vokalist som var medlem fra 1994 til 1995 i det norske doom metal bandet Funeral. Hun er kjent som en av Norges første, kvinnelige doom metal-artister. Hun har utover 2000-tallet jobbet mer og mer i retning av jazz og elektronika, og hatt mange solokonserter og opptredener fra 2004-2009.

Diskografi

Funeral   
 Tragedies (Studioalbum, 1995)
 Tragedies (Samlealbum, 2006)

Norske sangere
Doom metal-musikere
Funeral-medlemmer
Fødsler i 1975
Fusas historie

{{forbedringspotensial|Fusingane vil sikkert selv påstå at det finnes historie om bygda deres fra før 1837}}Fusas historie''' starter i perioden med Ous herad.

Fusa var i perioden 1837–1854 del av Ous herad sammen med Samnanger og Os. Fusa ble skilt fra Ous som egen kommune og egen prestegjeld fra 1855. I 1903 ble Fusa igjen delt i tre kommuner etter grensene for kirkesogn. Fusa, Strandvik og Hålandsdal var egne kommuner i perioden 1903–1963. Fra 1964 ble Fusa kommune samlet til en storkommune, slik som den er kjent i dag. Kommunesenteret i det nye Fusa ble Eikelandsosen.

Kongedømmet Fusa 
Kongedømmet Fusa var et kunstprosjekt for å utforske spørsmål knyttet til begrepet identitet. Den 21. juni 2003 ble Fusa kommune erklært som egen stat under en seremoni på Eide. Kunstneren Morten Holmefjord ble av formannen i eldrerådet utnevnt til visekonge. Kommunen ble slik til Kongedømmet Fusa. Forholdet mellom visekongen og de folkevalgte var regulert i Engeviktraktaten, som ble signert av daværende ordfører Asbjørn Heidal og visekongen.

21. juni 2004 gav Fusa Sentralbank ut den nye valutaen fusisk krune (FSK). Ei fusisk krune var like mye verd som 100 norske kroner. Året etter utgav Sentralbanken i samarbeid med Det viseregale kontoret et eget sett med brevmerker for Fusa.

21. juni 2005 ble Fusapasset lansert. I tillegg til mange vanlige passfunksjoner, inneholdt Fusapasset bl.a. en statskalender for kongedømmet, lister over viseregale og kongelige verv, forvaltning og reglement, en revidert utgave av Engeviktraktaten og 10 teser for kongedømmet Fusa. Forsiden viste Fusas riksvåpen og bar teksten «Fusa», «pass», «Kingdom of Fusa» og «Passport».

Kongedømmet Fusa ble aldri anerkjent som selvstendig stat i juridisk sammenheng. Allikevel rakk landet å få et omfattende representasjonskorps den korte tiden det eksisterte. Det hadde utenriksråd, ambassadører, konsuler og generalkonsuler i flere land og i en rekke norske byer, såvel som omreisende representanter.

Æresfusinger
Det viseregale kontoret rakk å dele ut seks æresborgerskap, som gav disse personene tittelen æresfusing:
dr. polit. Marian Flick 
professor Frank Aarebrot 
disponent Tom Rasmussen 
eldrerådsformann Johannes Lygre 
museumsdirektør Morten Johan Svensen 
geheimråd Margit Gjøn

Kongedømmet Fusa avvikles
Den 12. september 2005 ble det holdt en folkeavstemning i Fusa om kongedømmets fremtid. Resultatet ble 680 stemmer for å holde frem som egen stat (42,8%), 908 stemmer imot (57,2%) og 22 henlagte stemmer, til sammen 1 610 stemmer av 2 757 med stemmerett (et fremmøte på 60,6%).

Nyttårsaften 2006 ble Kongedømmet Fusa høytidelig nedlagt da visekongen abdiserte som følge av flertallets nei. Representasjonskorpset fikk avskjed, kongekronen ble sluppet i vannet midtfjords, visekongen reiste i eksil til Sør-Amerika, og Fusa gikk tilbake til en styreform som en vanlig, norsk kommune.

Tusenårssted
Kommunens Tusenårssted er sentrumsområdet Leiro i kommunesenteret Eikelandsosen. Området ble definert i en ny reguleringsplan i kommunen og er tenkt å bli en park / et torg mellom det gamle og det nye sentrumsområdet.

Hordalands historie
Fusa
Det liberal-konservative parti (Canada)

Det liberal-konservative parti var det formelle navnet på Canadas konservative parti fra 1864 frem til 1873. Navnet har sin bakgrunn i den store koalisjonen som ble dannet den 22. juni 1864 mellom konservative og den liberale reformbevegelsen,  som samarbeidet om opprettelsen av den Canadiske konføderasjon den 1. juli 1867. Noen av de politikerne som benyttet denne benevnelsen, var derfor liberale som samarbeidet med John Macdonald i tiden før og like etter opprettelsen av konføderasjonen.

Under valgene i Canada fra 1867 frem til 1911, benyttet noen konservative kandidater fortsatt benevnelsen «liberal-konservative», mens andre bare kalte seg «konservative». Dette var to ulike navn på samme politiske parti, som ikke stilte lister mot hverandre, og som begge deltok i MacDonalds regjering og senere konservative regjeringer. Det var heller ikke uvanlig at samme kandidat benyttet henholdsvis den ene og den andre benevnelsen ved ulike valg.

Den siste konservative kabinett-minister som benyttet benevnelsen, var Sam Hughes, som gikk av den 12. oktober 1916.

Politiske partier i Canada
Etableringer i 1864
Politiske partier nedlagt i 1916
1860-årene i Canada
1910-årene i Canada
Ole Nikolai Wæhre

Ole Nikolai Olsen Wæhre (født 18. april 1854 på Ranheim, død 27. juni 1914 i Kristiania) var en norsk gårdbruker og politiker (V).

Han var sønn av gårdbruker Ole Andreas Olsen og Kjerstine Gundersdatter på Være på Ranheim i Strinda herred. Han var gårdsbestyrer for Lauritz Jenssen på Vestre Ranheim. Han giftet seg til gården Østre Skatval (eller Kirke-Skatval) i Skatval sogn i 1880, og kjøpte gården av svigerfaren i 1882. Ekteskapet med Mette Skatvold var barnløst, men fosterdatteren Karen Marta giftet seg med Skatvals senere ordfører John Arnstad, som kjøpte gården etter Wæhres død.

Han var Skatvals varaordfører 1902–1907 og ordfører 1908–1913, valgt på en fellesliste av Venstre og Høyre. Wæhre hadde også mange andre verv i kommunen og i Nordre Trondhjems amt, deriblant forlikskommissær, overformynder, takstmann ved utbyggingen av Hell–Sunnanbanen, takstmann for Norges Hypotekbank, skjønnsmann og formann i direksjonen i Stjørdalens Sparebank 1904–1914.

Han ble utnevnt til å være dommer under en landbruksutstilling i Kristiania i 1914, men døde under oppholdet i hovedstaden. Han ble begravet fra Skatval kirke.

Referanser 

Ordførere i Skatval
Venstre-ordførere i Nord-Trøndelag
Norske bønder
Personer fra Trondheim kommune
Fødsler i 1854
Dødsfall i 1914
Karl Eidsvik d.e.

Karl Johan Bernhard Eidsvik (født 29. juli 1868 i Vatne på Sunnmøre, død 24. januar 1934 på Skatval i Nord-Trøndelag) var en norsk underoffiser, gårdbruker og politiker (B).

Familie og yrkesliv 
Han vokste opp på en husmannsplass i Eidsvik i Vatne som sønn av Karl Andreas Knutsen Ringstad og Andrine Severine Andersdatter Kippervik. Han var yngst av seks søsken og halvsøsken.

Han var utdannet sersjant fra Bergenske brigades underoffiserskole fra 1890 og tok sanitetskurset i 1893, hvorpå han ble fastlønnet sersjant ved Nordenfjeldske landvernkompani. Han fikk grad av fanejunker i 1922 og tok avskjed fra militæret i 1927. I 1894 hadde han også gått Holmøy arbeidsskule, som underviste i snekker-, smed- og malerfag.

Han giftet seg i 1899 med Klara Olsdatter Vinge, og de overtok hennes slektsgård Nordre Vinnan (Vinge) på Skatval. Blant deres fire barn var gårdbruker og ordfører Karl Eidsvik og ingeniør Olav Eidsvik.

Politisk arbeid 
Karl Eidsvik var medlem av Skatval herredsstyre 1905–1910 og 1914–1934 (til sin død) for forskjellige jordbrukerlister og lister for Bondepartiet. Han var ordfører 1914–1934 (til sin død), og ble dermed den lengst sittende ordføreren i herredet. Eidsvik var kjent for sin raske stil å lede møtene på. Han var også formann (ordfører) i Nord-Trøndelag fylkesting 1926–1933.

Ved det siste stortingvalget med flertallsvalg i enmannskretser, i 1918, var Eidsvik stortingskandidat i Stjørdalen krets. Han stilte på Landmandsforbundets program med støtte fra Høyre og Frisinnede Venstre. Eidsvik fikk 14,3 % av stemmene i 1. valgomgang og ble ikke valgt.

Utmerkelser 
Eidsvik ble tildelt Kongens fortjenstmedalje i sølv i 1927.

Referanser 

Ordførere i Skatval
Sp-ordførere i Nord-Trøndelag
Høyre-ordførere i Nord-Trøndelag
Fylkesordførere i Nord-Trøndelag
Fylkesordførere fra Sp
Norske bønder
Kongens fortjenstmedalje i sølv
Personer fra Haram kommune